Ruth Graham

Ruth Bell Graham (Ruth McCue Bell) (født 10. juni 1920 i Qingjiang i Jiangsu i Kina, død 14. juni 2007 i Montreat i Nord-Carolina i USA) var en amerikansk filantrop, poet, forfatter og maler.
Hun var gift med  evangelisten Billy Graham.


== Liv og virke ==


=== Bakgrunn ===
Ruth Graham var datter av L. Nelson Bell og Virginia McCue Bell. Foreldrene var presbyterianske misjonærer i Kina. Hun ble født og vokste opp i Kina, som Ruth McCue Bell.
Hun begynte sin skolegang ved en skole i Pyongyang, men ble uteksaminert fra en skole i Montreat i North Carolina.
Hun flyttet til USA, høsten 1937, 17 år gammel. Hun begynte studier ved Wheaton College, ved Chicago, Illinois. Her møtte hun medstudenten Billy Graham. Den 13. august 1943 giftet de seg. Sammen fikk de fem barn, Franklin, Nelson, Virginia, Anne og Ruth. Franklin Graham, har overtatt sin fars plass i Billy Graham Evangelistic Association. Datteren Anne Graham Lotz, leder for AnGeL ministries.


=== Familieliv, kristent arbeide ===
I 1945, begynte Billy Graham som evangelist hos Youth for Christ og samtidig flyttet paret til Montreat, ikke langt fra hennes foreldre.
I 1950 etablerte Billy Graham Billy Graham Evangelistic Association, forkortet: BGEA Ministries, med hovedkontor i Minneapolis. Idag i Charlotte, North Carolina. Etterhvert som barna vokste opp deltok Ruth mer og mer i organisasjonen.
I 1959, utkom Ruth Grahams første bok, Our Christmas Story, en illustrert barnebok. Mens hennes mann ofte var ute og reiste brukte Ruth tiden til å skrive eller male bilder.
I 1966, etablerte hun Ruth and Billy Graham Children's Health Center i Asheville, Nord-Carolina.
I 1996, mottok hun sammen med sin mann prisen The Congressional Gold Medal under en seremoni i U.S. Capitol Rotunda i Washington, D.C..
Hun var støttespiller for Billy Grahams tjeneste som verdensevangelist og leder for the Billy Graham Evangelistic Association. Hun kom med både råd og forslag.
Ruth Graham døde 87 år gammel, om ettermiddagen den 14. juni 2007, i sitt hjem, Little Piney Cove, i Montreat, North Carolina. Hun er begravet ved the Billy Graham Library i Charlotte, North Carolina.


== Bibliografi ==
Ruth Graham var poet og forfatter, hun har skrevet 11 bøker. Samt 3 bøker sammen med Gigi Graham. Ruth Graham har også bidratt med artikler i aviser og tidsskrift.
Egne bøker:

1959 – Our Christmas Story
1977 – Sitting by My Laughing Fire (revidert 2006)
1982 – It's My Turn
1989 – Legacy of a Pack Rat
1991 – Prodigals and Those Who Love Them
1992 – Clouds are the Dust of His Feet
1994 – One Wintry Night
1997 – Collected Poems
1999 – Prayers from a Mother's Heart
2001 – Footprints of a Pilgrim: The Life and Loves of Ruth Bell Graham
2001 – Never Let It End: Poems of a Lifelong LoveSom medforfatter sammen med Gigi Graham: 

1997 – Coffee and Conversation With Ruth Bell Graham and Gigi Graham Tchividjian
1998 – Mothers Together
2001 – A Quiet KnowingOm Ruth Graham

Cornwell, Patrica 1998.A Time for Remembering. Ruth, A Portrait: The story of Ruth Bell Graham. Galilee Trade; New Ed edition. 304 sider. ISBN 978-0-385-48900-3
Pollock, John Charles. A Foreign Devil in China: The Story of Dr. L. Nelson Bell (Biografi om hennes far L. Nelson Bell) ISBN 0-89066-141-3


== Priser ==
1996 – The Congressional Gold Medal sammen med sin mann Billy, den høyeste utmerkelse en sivil amerikaner kan få.


== Referanser ==


== Kilder ==
Ruth Graham er død. Korsets Seier, fredag 22. juni 2007. side 10.


== Eksterne lenker ==
Billy Graham Evangelistic Association
Memorial at Billy Graham Evangelistic Association